**Primaria municipiului Bistriţa**

**Serviciul Politici Publice, Educaţie, Tineret, Turism şi Sport**

**NR. 85309 / 29.08.2023**

**Se aprobă**

**Primar Ioan Turc**

**S T U D I U D E I M P A C T**

|  |
| --- |
| Proiect de hotărâre  pentru aprobarea Regulamentului privind desfăşurarea Programului „Sănătate prin mişcare”, destinat elevilor din clasele 0 – VIII, înscrişi în învăţământul preuniversitar de stat şi particular din municipiul Bistriţa |
| **Secţiunea 1**  **Motivul emiterii actului normativ**  Conform Legii Educaţiei Naţionale nr. 1/2011, ART. 12    (3) Statul acordă premii, burse, locuri în tabere şi alte asemenea stimulente elevilor şi studenţilor cu performanţe şcolare şi universitare, precum şi cu rezultate remarcabile în educaţia şi formarea lor profesională sau în activităţi culturale şi sportive.  Stimularea elevilor din ciclul primar şi gimnazial de a participa la mişcare pe role în aer lliber, prin acordarea unui abonament de 10 intrări face parte din strategia locală de asigurare a competitivităţii educaționale și atracția față de școală a cât mai multor categorii de elevi.  Aprobarea proiectului de act normativ este determinată de necesitatea adoptării unui regulament pentru implementarea Programului „Sănătate prin mişcare”. În anul şcolar 2022-2023 au fost înscrişi în evidenţele şcolare un număr de aproximativ 8000 elevi din municipiul Bistriţa.  Având în vedere cele de mai sus, se impune adoptarea unui act normativ privind desfăşurarea Programului „Sănătate prin mişcare”, destinat elevilor din clasele 0 – VIII, înscrişi în învăţământul preuniversitar de stat din municipiul Bistriţa. |
| **Secţiune a-2-a**  **Impactul economico-social al proiectului**  Beneficiarii acestui act normativ sunt elevii bistriţeni de ciclul primar şi gimnazial şi, implicit întreaga comunitate, un elev activ fizic fiind un elev cu performanţe şcolare îmbunătăţite, ceea ce adaugă plus valoare. |
| **Secţiunea a-3-a**  **Impactul financiar asupra bugetului local**  Implementarea programului nu va avea un impact negativ asupra bugetului de venituri şi cheltuileli al municipiului Bistriţa, acesta din urmă fiind proprietarul patinoarului pe care se va desfăşura mişcarea pe role. |
| **Secţiunea a-4-a**  **Efectele proiectului de act normativ asupra legislaţiei în vigoare**  Nu este cazul. |
| **Secţiunea a-5-a**  **Efectele proiectului de act normativ asupra mediului**  Nu este cazul. |
| **Secţiunea a-6-a**  **Activităţi de informare publică privind elaborarea şi implementarea proiectului de act normativ**  Se vor respecta prevederile Legii 52/2003privind transparenţa decizională în administraţia publică, republicată, respectiv:   * **Consultare publică** pe site-ul Primăriei municipiului Bistriţa [www.primariabistrita.ro](http://www.primariabistrita.ro), publicare anunţ – mass media locală, afişare la sediul Primăriei municipiului Bistriţa, str. Gheorghe Şincai nr. 2; * **Transmiterea propunerilor, sugestiilor şi opiniilor** se poate face: * Prin e-mail la adresa: [primaria@primariabistrita.ro](mailto:primaria@primariabistrita.ro) * Prin poştă, pe adresa Primăriei municipiului Bistriţa, Piaţa Centrală nr. 6; * Prin depunerea la Centrul de Relaţii cu Publicul – Primăria municipiului Bistriţa, Str. Gheorghe Şincai nr. 2; |
| **Secţiunea a-7-a**  **Măsuri de implementare**  După aprobarea proiectului de hotărâre, acesta va fi pus în aplicare de către Serviciul Politici Publice, Educaţie, Tineret, Turism şi Sport. |

Având în vedere aspectele anterior menţionate, am elaborat prezentul Proiect de hotărâre pentru aprobarea Regulamentului privind desfăşurarea Programului „Sănătate prin mişcare”, destinat elevilor din clasele 0 – VIII, înscrişi în învăţământul preuniversitar din municipiul Bistriţa

Prezentul studiu de impact s-a întocmit în conformitate cu prevederile Legii 281/2013 pentru modificarea şi completarea Legii 52/2003, privind transparenţa decizională în administraţia publică, publicată în MO nr. 679/05.11.2013.

Şef serviciu

Adriana Antoneac

CM/1 ex.